CELEX: 22012D0173
Language: hr
Date: 2012-09-28 00:00:00
Title: Odluka Zajedničkog odbora EGP-a br. 173/2012 od 28. rujna 2012. o izmjeni Priloga XI. (Elektroničke komunikacije, audiovizualne usluge i informatičko društvo) Sporazumu o EGP-u

11/Sv. 132
            
            
               HR
            
            
               Službeni list Europske unije
            
            
               140
            
         22012D0173
   
               L 341/25
            
            
               SLUŽBENI LIST EUROPSKE UNIJE
            
         ODLUKA ZAJEDNIČKOG ODBORA EGP-a
   br. 173/2012
   od 28. rujna 2012.
   o izmjeni Priloga XI. (Elektroničke komunikacije, audiovizualne usluge i informatičko društvo) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru („Sporazum o EGP-u”), a posebno njegov članak 98.,
   budući da:
   
               (1)
            
            
               Uredbu (EU) br. 531/2012 Europskog parlamenta i Vijeća od 13. lipnja 2012. o roamingu u javnim pokretnim komunikacijskim mrežama u Uniji (1) treba unijeti u Sporazum.
            
         
               (2)
            
            
               Uredba (EU) br. 531/2012 stavlja izvan snage Uredbu (EZ) br. 717/2007 Europskog parlamenta i Vijeća (2), koja je uključena u Sporazum, i koja se stoga treba staviti izvan snage sukladno Sporazumu.
            
         
               (3)
            
            
               Prilog XI. Sporazumu o EGP-u trebalo bi stoga na odgovarajući način izmijeniti,
            
         DONIO JE OVU ODLUKU:
   Članak 1.
   Tekst točke 5.cu (Uredba (EZ) br. 717/2007 Europskog parlamenta i Vijeća) Priloga XI. Sporazumu o EGP-u zamjenjuje se sljedećim:
   „32012 R 0531: Uredba (EU) br. 531/2012 Europskog parlamenta i Vijeća od 13. lipnja 2012. o roamingu u javnim pokretnim komunikacijskim mrežama u Uniji (SL L 172, 30.6.2012., str. 10.).
   Odredbe Uredbe, za potrebe Sporazuma, sadrže sljedeće prilagodbe:
   
               (a)
            
            
               U članak 1. stavak 6. dodaje se sljedeći stavak:
               ‚Budući da na dan stupanja na snagu Odluke Zajedničkog odbor EGP-a br. 173/2012 od 28. rujna 2012. kojom je ova Uredba unesena u Sporazum o EGP-u Europska središnja banka nije objavila devizni tečaj eura u odnosu na islandsku krónu, primjenjuje se devizni tečaj koji je Islandska središnja banka objavila na taj isti dan.
               Za potrebe naknadnih ograničenja i najviših naknada iz članka 7. stavka 2., stavka 9. stavka 1. i članka 12. stavka 1., referentni devizni tečajevi koji se primjenjuju za utvrđivanje revidiranih vrijednosti su, u slučaju islandske króne i nedostatku odgovarajuće publikacije Europske središnje banke, oni koje objavljuje Islandska središnja banka dva mjeseca koja prethode datumu od kojeg se revidirane vrijednosti primjenjuju.’
            
         
               (b)
            
            
               U članak 1. stavak 7. dodaje se sljedeći stavak:
               ‚Budući da na dan stupanja na snagu Odluke Zajedničkog odbor EGP-a br. 173/2012 od 28. rujna 2012. kojom je ova Uredba unesena u Sporazum o EGP-u Europska središnja banka nije objavila devizni tečaj eura u odnosu na islandsku krónu, primjenjuje se devizni tečaj koji je Islandska središnja banka objavila na taj isti dan.
               Za potrebe naknadnih ograničenja i najviših naknada iz članka 8. stavka 2., stavka 10. stavka 2. i članka 13. stavka 2., referentni devizni tečajevi koji se primjenjuju za utvrđivanje revidiranih vrijednosti su, u slučaju islandske króne i nedostatku odgovarajuće publikacije Europske središnje banke, oni koje objavljuje Islandska središnja banka dva, tri i četiri mjeseca koja prethode datumu od kojeg se revidirane vrijednosti primjenjuju.’
            
         Članak 2.
   Tekstovi Uredbe (EU) br. 531/2012 na islandskom i norveškom jeziku, koji se objavljuju u Dodatku o EGP-u Službenom listu Europske unije, vjerodostojni su.
   Članak 3.
   Ova Odluka stupa na snagu 1. studenoga 2012. ili sljedećeg dana od dana posljednjeg priopćenja Zajedničkom odboru EGP-a u skladu s člankom 103. stavkom 1. Sporazuma o EGP-u, ovisno o tome što nastupi kasnije (3).
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europske unije.
   
      Sastavljeno u Bruxellesu 28. rujna 2012.
      
         
            Za Zajednički odbor EGP-a
         
         
            Predsjednik
         
         Atle LEIKVOLL
      
   
   
      (1)  SL L 172, 30.6.2012., str. 10.
   
      (2)  SL L 171, 29.6.2007., str. 32.
   
      (3)  Ustavni zahtjevi su navedeni.